Source: http://docplayer.hu/2495120-Elso-fejezet-a-piros-vagy-a-kek-pirulat-kered.html
Timestamp: 2018-04-21 10:38:07+00:00

Document:
Első fejezet A piros vagy a kék pirulát kéred? - PDF
Első fejezet A piros vagy a kék pirulát kéred?
Download "Első fejezet A piros vagy a kék pirulát kéred?"
1 Első fejezet A piros vagy a kék pirulát kéred? Talán akkor történt, amikor a kormányzatok világszerte arra használták a lakosságtól kisajtolt adókat, hogy abból támogassák a csődbe jutott Wall Street-i brókereket, biztosítótársaságokat, autógyártókat és más magánvállalkozásokat. Akkor történhetett, amikor az emberek rájöttek arra, hogy a banki rendszerek önmagukban fizetésképtelenek. Talán akkor esett le az embereknek, amikor a légitársaságok csődöt tudtak jelenteni, majd visszatérni, miután megnyirbálták a nyugdíjprogramokat. Vagy talán akkor történt, amikor egyik cégről a másik után derült ki, hogy adópapírok hamisításával megkopasztották a befektetőket és a dolgozókat, miközben az aljas vezérigazgatóknak egyre csak tömték a zsebeiket. Egy dolog biztos... Az emberek a világ minden táján elkezdtek ébredezni, felocsúdtak a korporét kómából, és újra elkezdtek gondolkozni. Megkérdőjelezték a hagyományos üzleti modell moralitását, újfent átgondolták, mi a legfontosabb nekik, és elkezdtek azon gondolkozni, hogy vajon az állam tényleg képes lesz-e jövőt biztosítani nekik a nyugdíjas éveikre. Az igazán bölcs emberek még ennél is tovább mentek: rájöttek arra, hogy csakis ők tudnak anyagilag gondoskodni a jövőjükről, és soha többé nem tehetik ezt függővé a munkáltatótól vagy az államtól. Sőt mi több, úgy döntöttek, hogy a munkának kell hogy legyen valami értelme, hogy amit a megélhetésért csinálnak, az reményt és segítséget kell hogy nyújtson nekik, és hogy az elvek igenis számítanak.
2 Az évtizedek óta legzordabb gazdasági válság közepette az emberek elkezdtek újra álmodni... Újból felelevenítették azokat az álmokat, melyeket gyerekként szőttek, és rájöttek arra, hogy nem kell őket feladniuk csak azért, mert már a felnőttek világában élnek. Feltették maguknak a kérdést: mi lenne az álommunkád? És a válaszok egyike sem tartalmazta a következőket: műszakvezető a Burger Kingnél; hivatalnok az okmányirodában; szalagvezető az autógyárban; középvezető egy multicégnél; vagy biztosítási ügynök. Annyira nem meglepő. De ami talán igazán megdöbbentő, hogy az orvos, ügyvéd, könyvelő: korporét cégvezető, vezérigazgató; cégtulajdonos sem szerepeltek a válaszok között. Ugyanis az emberek (legalábbis néhányuk) már nem azon gondolkoztak, hogy mi az álommunka, hanem, hogy mi az ALOMELET, tudván, hogy a valóságban a kettő szétválaszthatatlan. Azok, akik ezt megértik... Vagyonokat kereshetsz, de ha ezért fel kell áldoznod a gyermekeidet, kapcsolataidat vagy az egészségedet, akkor mi értelme az egésznek? Sok mindent megengedhetsz magadnak, de hol van az élvezet, ha nincs, akivel élvezd a dolgot? Mikor láttál utoljára halottasautót, amint egy utánfutót húz maga után? Van az embereknek egy egyre növekvő csoportja, akik értik ezt... Mások rájöttek arra, hogy a monoton munka nem fog igazi boldogságot hozni, csak azért, mert mindössze heti 40 órát vesz igénybe. Megértették azt, hogy az értelmetlen, lélekölő munka nem fogja megnyitni a kapukat az elégedett élet felé, abban a kevés szabadidőben, ami a munkán kívül marad. Te- hát ez a csoport is érti. Kikből áll tehát ez a ragyogó csapat, akik értik a jelen kor új realitását? Sokféle munkakörből és háttérből kerültek ki, különböző korúak. Néhányan közülük kivételes IQ-val megáldottak, mások pedig már a középiskolában kibuktak. Vannak, akik mindkét csoportba besorolhatók. Sokan kerestek oltalmat a korporét világ csalásai, politikája és lélekölő érdektelensége elől. Mások a fizikai munka középszerűségéből akartak elmenekülni, hogy egy kis kalanddal bővítsék az életüket. Megint mások vállalkozók
3 voltak, akik egy reggel felébredtek (vagy egy éjszaka nem tudtak aludni), és rájöttek, hogy valójában nem birtokolják az üzletüket az üzletük birtokolja őket. Ha megkérdezed az embereket ebben a csoportban, hogy mi az álomélet számukra, azt fogják mondani, hogy a munka és pihenés, elhivatottság és ki- hívás, spirituális fejlődés és intellektuális ösztönzés színes palettája kell hogy legyen. Az MLM-forradalom... Az emberek ezen csoportja megtalálta az utat a Network Marketing felé. (Multi Level Marketingnek is hívják, vagy röviden MLM-nek.) De nem fogsz minket látni giccses kitűzőkkel embereket leszólítani az utcán, vagy olyan autót vezetni, amin hatalmas feliratok vagy lógók vannak. Mi nem egy iparághoz csatlakoztunk, hanem egy szakmához. És nem csak azért tettük, hogy gazdagok legyünk. (Habár sokan közülünk, magamat is beleértve, eredetileg vagyonszerzés céljából érdeklődtek.) Mi, hálózatépítők, értékeljük azt, mekkora vagyonra tehetünk szert, de amint egyre többet értünk meg ebből az üzletből, annál nagyobb képet kapunk az egészről. Igen, azt fogják neked mondani, hogy a jólét elengedhetetlen a boldogsághoz. De ezek nem azok az emberek, akik a kanapén ülnek, és negyvenhétszer megnézik A titok című filmet, miközben azon gondolkoznak, hogy vajon a Lamborghinijük mikor fog magától az autófeljáróra gördülni. Ráadásul ezeknek az embereknek tágabb fogalmuk van a jólétről. Soha nem fogod hallani, hogy ilyeneket mondogatnának: Ez csak pénz", vagy Ezek csak tárgyak", mert tudják jól, hogy a pénz és más anyagi dolgok az élet motorja. Megértették azt, hogy elég nehéz sikeresnek érezni magad, ha nem tudod kifizetni az albérletet, az autód törlesztőrészletét vagy élelmiszert venni a családodnak. De azt a hibát sem követik el, amit nagyon sokan mások, hogy azt gondolják, a jólét csak a pénzről szól. Tisztában vannak azzal, hogy az igazi jólét magába foglalja a jó egészséget, a szerető kapcsolatokat és az élet spirituális oldalát is. Mikor bőséges életről beszélnek, ezt az élet minden területére értik. A legnagyobb vonzerő számukra az a végső termék, amit ajánlanak: Szabadság. A nélkülözésmentes élet szabadsága, a való élet szabadsága, egy jelentős és bőséges élet úgy, amilyen az élet valójában: HATALMAS.
4 Az Univerzum teljes története... (Rövidített változat) A Network Marketing 1956-ban kezdődött, Amikor Dr. Forest Shaklee létrehozta a Shaklee Vállalatot és Rich DeVos, illetve Jay Van Andel megalapította azt a céget, amiből később létrejött az Amway Vállalat. Az első disztribútorok ennek a programnak a keretén belül egyértelműen az értékesítési modell felé tendáltak, és sokkal kevesebb figyelmet szenteltek a toborzásnak vagy a jutalékrendszernek. Eleinte azok voltak a Shaklee és az Amway sztárjai, akik a legtöbb vitamint vagy szappant tudták eladni. A hetvenes években ezek a cégek (és más cégek, akik megjelentek a piacon) elkezdték bevonzani a profi embereket, akiket a másolódás és a jelölt- keresés lehetősége érdekelt leginkább. Ez a köztudatba helyezte az MLM üzleteket, és a szabályozók figyelmét is jobban magára vonta. Még ennél is rosszabb, hogy a nem annyira tisztességes szándékú emberek is felfigyeltek a hatalmas bevételre, amit a törvényes hálózatépítők termeltek. így abban az időben berobbantak a lánclevelek, pilótajátékok és más illegális piramis- rendszerek, és megpróbálták törvényes MLM-rendszerként eladni magukat. A régi disztribúciós modell komoly kihívásokkal nézett szembe. A rend- szer ahol az árut hajóval átszállítják Európából az Államokba, átfuvarozzák az egész országon keresztül egy nagykereskedőhöz, aki átküldi egy ügynöknek, aki eladja egy viszonteladónak, aki elraktározza, majd az üzletébe szállítja, ahol a vásárló végre megveheti kezdett szétesni. A hálózatépítő cégek felismerték az új lehetőséget a kereskedelemben, és elkezdtek felvirágozni... Egy cég legyártott egy terméket, és közvetlenül a kereskedőkhöz szállította őket, kihagyva ezzel a köztes élősködőket. Ezek a kereskedők maguk is a termék felhasználói voltak, és szóban reklámozták a barátaiknak és is- merőseiknek. Habár jó pár támadással kellett szembenézniük a média, később pedig a kormány által, a Network Marketing és leányvállalatai a direkt értékesítésben egyre csak fejlődtek, és mára már 120 milliárd dollár éves forgalomról beszélhetünk világszerte. Hatalmas elismerésnek örvend és olyan komoly pénzügyi lapokban kap helyet, mint a SUCCESS, a Forbes, a Fortune vagy az USA Today. Az új valóság... Minden egyes emberekből álló csoportban lesznek olyanok, akik fiatalon, gazdagon és gondtalanul mennek nyugdíjba. Néhányan sokáig és keményen fognak dolgozni, és végül, ha nem is kényelemben, de biztonságban vonulnak nyugdíjba. Akárhogy is, a többség mókuskerékben fogja végiggürizni az életét 45-50
5 éven keresztül, hogy aztán sovány kis nyugdíjból tengődjön gondtalan nyugdíjas éveiben". Mi választja el ezeket a csoportokat? Mik azok a titkok, amiknek az első csoport a birtokában van? És ennél talán még fontosabb kérdés: hogy érd el, hogy a végén az első csoportba kerülj? És most nem az iparmágnásokra, piacvezető kereskedőkre és ingatlangurukra célzok. Ezek az emberek sokáig dolgoznak, hogy hatalmas vagyonokat halmozzanak fel, nem mennek nyugdíjba korán, és határozottan nem tűnnek gondtalannak. Valójában ez pont az ellenkezője. Megnyerik a patkányok versenyfutását de gyakran úgy is élnek, mint a patkányok. Tegyünk lime-ot a kókuszdióba... Az a csoport, akikről én beszélek, a vállalkozók következő generációja olyan emberek, akik létrehozták az igyunk a kókuszdióból" jövedelmet. Többszintű pénzgyárat építettek, amely folyamatosan ontja rájuk az anyagi javakat, függetlenül attól, hogy éppen dolgoznak-e, vagy úgy döntöttek, hogy napjaikat egy trópusi tengerparton tengetik, lábujjaikkal a homokban, kókuszdióból szopogatva az italt. Ők a Network Marketing szakértők új nemzedéke. Az analógia, amely alapján ezek az emberek ekkora sikert értek el, valójában nagyon érdekfeszítő... Azt gondolhatnád, hogy magas iskolázottságuknak köszönhetően értek el mindent, de ez nem feltétlenül van így. Sokan közülük már a középiskolából kibuktak (mint jómagam is), míg számos többszörösen diplomás ember taxizásból él meg. A csoportom emberei keményen dolgoztak, hogy tekintélyes vagyonra tegyenek szert, de ez önmagában még nem volt elegendő. Valójában, bár ezt kicsit szégyellem bevallani, a legtöbb ember nálam jóval keményebben dolgozik, de határozottan nincsenek úgy megfizetve, mint én. Az autószerelő, aki karbantartja az autómat, a férfi, aki a kertemet tervezte, a masszázsterapeutám, és a szokásos pincérlány a kedvenc éttermemben mind keményebben dolgozik, mint én. Valójában sokkal többet dolgoznak, sokkal kevesebbéit. Nem úgy tűnik, hogy bármelyiküknek is van esélye, hogy korán nyugdíjba vonuljon. Szóval nem állíthatjuk, hogy a kemény munka önmagában jólétet eredményez. Ezek az emberek, és millió hozzájuk hasonló ember, a Mátrix egy hibás gazdasági modell foglyai. Csapdába estek az eladni-az-idődet-pénzért csapdába. 5
6 A tömeggondolkodás rabjai és a társadalom fogaskerekei lettek. Ahhoz, hogy több pénzt kapjanak, többet és keményebben kell dolgozniuk. A legtöbbjüknek fix fizetése van, vagy olyan helyen dolgozik, ahol a túlóra meg van szorítva, így egy munkahely nem is kínálja azt a lehetőséget, hogy több időt adjanak el több pénzért. Emiatt a házastársuk vagy élettársuk is kénytelen dolgozni, ami persze még így sem elég. Elmennek egy másodállásba, és néha még az élettársuk is ezt teszi. Az eredmény: három vagy akár négy jövedelemmel rendelkező család akik kétségbeesetten próbálnak meg több időt eladni több pénzért, míg végül senki sem neveli a gyerekeket. Videójátékokon tanulják meg az életet. Kétségbeesetten szükségük van a szüleikre, de Anya és Apa nincsenek ott, mert dolgoznak, hogy jobb életet tudjanak biztosítani a gyermekeiknek. Ez egy ördögi kör. És elég nagy butaság is. Mert egészen addig, amíg az eladni-az-idődet- pénzért játékot játszod, soha nem tudod elérni az igazi anyagi biztonságot. Az emberek az én csoportomban rájöttek arra, hogy az igazi gazdasági függetlenség elérése két alapvető szabály betartásával érhető el: 1. Tedd magadévá azt a gondolkodást, miszerint el kell kerülnöd az eladni-az-idődet-pénzért dilemmát. 2. Mindennap képes legyél belenézni a tükörbe és tudd, hogy te vagy a főnök. Le kell hogy mondj az alkalmazott szerepéről: vállald, hogy vállalkozó vagy. Amikor megteszed ezeket lépéseket, a jólét megvalósítása már nem csak egy távoli álom, hanem valami, amit tényleg meg tudsz valósítani. Kapcsold össze az izgalmat, amit az tud nyújtani, hogy magadnak dolgozol azzal, hogy más izgatott vállalkozókkal karöltve tudsz feljebb jutni és az eredmény látványosan növekvő. Ez a közös együttműködés valami sokkal nagyobbat eredményez, mint a részek külön-külön. Ha megfelelően csinálod, a hálózatépítés végeredménye egy önfenntartó, többszintes pénzgyárat. És ez a tied lehet. A Network Marketing a gazdaggá válás új modelljeinek egyike. Több mint száz országban és területen alkalmazzák világszerte. Független hálózatépítők milliói évente körülbelül 120 milliárd dollár jövedelmet produkálnak. Menő üzlet... Miért is érdemes belekeveredned a Network Marketingbe? Valószínűleg pont annyi lehetséges válasz van erre a kérdésre, mint ahány hálózatépítő. i
7 A leggyakoribb talán mégis az az életszínvonal, amit a hálózatépítés tud nyújtani. Itt van néhány páratlan előny, amit ez az üzlet nyújtani tud: kiválaszthatod, hogy kivel dolgozz; kevés befektetésből is el tudod indítani az üzleted; dolgozhatsz otthonról; te választhatod ki, hogy mikor és hány órát dolgozol; új termékeket fedezhetsz fel, melyeket máshol nem találsz meg; adókedvezmények; élvezheted egy korlátlan jövedelem lehetőségét; és lehetőséged van arra, hogy elérd a sikert, miközben másoknak is megadod az esélyt, hogy sikeresek legyenek. Úgy is összegezhetnénk, hogy kitörhetsz a mókuskerékből. Ezeket az előnyöket egyszerűen nem kapod meg máshol. A legtöbb ember ugyan elismeri, hogy mindezeket nem tudja élvezni, ha másnak dolgozik, mégis sokan tévesen azt gondolják, hogy ha saját, hagyományos vállalkozást vezetnek, az meghozza nekik ezeket az előnyöket. Nem valószínű. Mint a kereskedelmi kamara korábbi elnöke és tíz kicsi és közepes méretű vállalkozás tulajdonosa, tanúsíthatom, hogy sok szempontból a saját vállalkozás még jobban korlátozhat, mint ha másnak dolgoznál. Olyan dolgoknak köszönhetően, mint: munkavállalók fluktuációja, leltározás, nagy értékű befektetések, garanciavállalás, állami szabályozások és piaci verseny. Gyakran akár hosszabb ideig is dolgozol kevesebb pénzért, mint amennyit az alkalmazottaidnak fizetsz. Valójában nem birtoklód a magánvállalkozásodat a magánvállalkozásod birtokol téged. Manapság az embereknek tele van a hócipőjük a kiegyensúlyozatlan munkafeltételekkel, amelyek megfosztják őket a családi életüktől. Elegük van a fúziómániából, a kivásárlásokból és a leépítésekből. Olyan munkát keresnek, ahol fontosnak érzik magukat, ahol az életszínvonaluk is megfelelő és minőségi időt tudnak együtt tölteni a családjukkal. És itt jön a képbe a Network Marketing... Mert a Network Marketingben a korporét mókuskerékkel ellentétben soha nem jutsz előre, ha másokat visszatartasz a fejlődésükben. A Network Marketingben ugyanis a sikert mások sikerén keresztül lehet elérni. Sőt, minél több embert teszel sikeressé, annál sikeresebb leszel te magad is. Ha gyorsan szeretnél meggazdagodni, a Network Marketing nem neked való. Másfelől, ha készen állsz arra, hogy keményen dolgozz részmunkaidőben kettő vagy akár négy évig akkor fel tudsz építeni egy egész életre szóló anyagi függetlenséget.
8 Mivel a munkaidő rugalmas, tökéletes arra, hogy a jelenlegi munkád mellett kezdd el, vagy akkor is, ha diák vagy háziasszony vagy gyerekekkel. Az üzletet nagyon kicsi befektetéssel is el tudod indítani, körülbelül 500 és 1500 dollár közötti összeggel. A Network Marketing mint utolsó lehetőség bukkant fel a szabad vállalkozói rendszerben, hogy egy hétköznapi ember, akinek nincs nagy tőkéje, anyagilag függetlenné válhasson. Ha egyszer eldöntőd, hogy ezt az izgalmas szakmát fogod űzni, határtalan anyagi lehetőségekkel teli karrier vár rád, illetve az, hogy jelentős változást vigyél olyan emberek életébe, akik a legfontosabbak számodra. Szóval, megvan benned az, amitől sikeres lehetsz az üzletben? Mindjárt kiderül. Második fejezet A sikeres MLM titka A Network Marketing adta a világ néhány legmegdöbbentőbb siker sztoriját. Jóformán minden cégnek van olyan koldusból királyfi" története hétköznapi emberekről, akik szegény vagy szerény körülményekből indultak, és most több pénzt keresnek egy hónapban, mint a legtöbb ember éves fizetése. A párocska, akik az anyósék garázsában laktak, a csődbe jutott texasi politikus, a szociális segélyből élő egyedülálló anya, a fiatal fickó Taiwanban, aki biciklivel járt bemutatókat tartani mindannyiuknak van egy története, amit el tudnának mesélni. Mégis, az üzleten belül minden cégnél sok szembetűnő hasonlóságot találsz az ultra gazdag emberek között. A közös jellemvonások a hosszú távú siker előfeltételei ebben az üzletben.
9 Mindenki álmodozó. Többé már nem hat rájuk a tömeg gyászos mélabúja, hanem visszatértek ahhoz a széleskörű gondolkodáshoz, amelyet egykor mindannyian a magunkénak tudhattunk. Ha Morpheus felajánlaná nekik a kék vagy piros pirula lehetőségét, a nyúl üregét választanák a Mátrix kényelme helyett. Mert ők tudják, hogy az új valóságban az a legbiztonságosabb választás, ahol a legnagyobb kockázat rejlik. Akik a biztonságot" választják, azok lesznek a társadalom fogaskerekei. Azok viszont, akik hajlandók megtenni azt, amit a társadalom rizikónak nevez, megnyerik a fődíjat: egy életet, amit érdemes élni. A bátorság a mai kor biztonsága. Mindenki kritikusan gondolkozik. Elutasítják a tömeggondolkodást, és a tisztánlátást részesítik előnyben. Természetüknél fogva kíváncsiak, és nem riadnak vissza, ha meginogni látszik az, amiben hisznek. Nem cinikusak, de szkeptikusak a közvéleménnyel szemben; megkérdőjelezik a tekintélyt, és tudni akarják az okokat, mielőtt ítélkeznének. Tudják, hogy minden olyan elmélet, ami a hasznukra válik, elbír egy kis egészséges kritikát, és minden elméletet, amely nem állta ki az alapos kivizsgálás próbáját, el kell vetni. Mindenki dolgozik. Nem koldulnak ingyen ebédért, és nem keresik a gazdagodjunk együtt" terveket. Nem futamodnak meg a munkától, sőt, amikor felébrednek, ledobják magukról a takarót, és alig várják, hogy dolgozhassanak. A profi hálózatépítők tárt karokkal várják a kihívást, a fejlődést, a kalandot és azt, hogy másnak segíthessenek, miközben magukon segítenek. Vagyis szeretik azt, amit csinálnak. Nincs szükségük arra, hogy hétvégén egy rekesz sörrel és tíz DVD filmmel felvértezve elmeneküljenek a munkájuk elől. Rájöttek, hogyan tartsák meg az egyensúlyt a munka és az élet között, és hogyan adjanak értelmet mindkettőnek. Mindenki jó tanár. Megértették, hogy az igazi másolódás abban rejlik, hogy mennyire tudnak jól tanítani, ahelyett, hogy mennyire tudnak jól eladni. Egy olyan formulát követnek, amelyben sok ember tudja másolni minden egyes műveletüket. Mindenki diák is egyben. Szenvedélyesen szeretnek tanulni, és mindennap van idejük egy kis csendes elmélkedésre és önfejlesztésre. Fontos, hogy folyamatosan köszörüld a kardod. Könyvek, DVD-k, CD-k, online szemináriumok az eszköz lényegtelen. A fontos az, hogy ahhoz tartod magad hogy minden nappal egy picivel jobb legyél, mint amilyen előző nap voltál. Eleinte az volt a legnagyobb hibám az üzletben, hogy azt gondoltam, i siker majd attól jön, ha megváltoztatok másokat. De hamar megtanultam hogy akkor jön, ha én magam változom. Amit csinálsz és a példa, amit mutatsz olyan spirális hatást vált ki, hogy mindenre pozitív hatással van, ami körületted található. Ahhoz, hogy megváltoztasd a világot, először neked magadnak kell változnod. Mindenki vezető. Nem születtek vezetőnek. Senki sem jelölte ki őket pozícióra és a legkevésbé sem foglalkoztatja őket a titulus, a hierarchia vagy; a beilleszkedés. A lelkük mélyén suttogó nyugodt hang készteti őket az irányításra. 20
10 Vezetők, mert hisznek valamiben. Hisznek egy jobb lehetőségben, hisznek abban, hogy segíthetnek másoknak, és hisznek abban, hogy a jólét mindenkinek alanyi jogon jár. És azt is tudják, hogy felelősek azért, hogy ezt hitet minél több emberrel megosszák. A korporét világ szabályai nem vonatkoznak a Network Marketingre. Ebben az üzletben nem úgy haladsz előre, hogy más embereken végigtaposol hanem azáltal, hogy segítesz nekik a fejlődésben. Minél több embert teszi sikeressé, annál sikeresebb leszel te is. A hagyományos cégformánál van egy igazgató, néhány alelnök, még töt középvezető és rengeteg alacsony szintű pozíció. A Network Marketingben arra ösztönződ az embereket, hogy a siker minél magasabb szintjét érjék el. Nincs korlátozva azoknak a száma, akik elérhetik a marketingterv csúcsát. Ha úgy állsz hozzá az üzlethez, hogy arra koncentrálsz, mit fogsz kezdeni azokkal, akiket már beszponzoráltál, érezni fogják ezt, és sok kihívással kell majd szembenézned. Inkább arra koncentrálj, hogy tudsz másoknak segíteni, és a saját sikered magától fog növekedni.
12 Harmadik fejezet Válaszd ki a számodra legmegfelelőbb céget Mivel a Network Marketing egy jövedelmező üzlet, elkezdte vonzani a csalókat és a haszonlesőket. Különböző vásárlói klubok, levélláncok és piramisok megtettek mindent, hogy törvényes network marketinges cégként tüntessék fel magukat. Fontos, hogy lásd a különbséget a törvényes Network Marketing üzleti modell és az illegális rendszerek között. Még az állami szabályozók körében is van egy kis fogalomzavar a különbséget illetően, vázoljuk hát fel, miben térnek el egymástól. Gyakorlatilag lehetetlen, hogy a szabályozók meg tudják jósolni, illetve törvényesíteni a végtelen mennyiségű legális és illegális marketingprogramokat. Ebből kifolyólag, a piramisellenes és MLM-törvények vázlatosak és eléggé szélesen értelmezhetők. Ez lehetőséget ad a szabályozók számára, hogy behatárolják az illegális rendszerek minden lehetséges változatát, és bírósági döntésekre alapozva bezárathassák őket. Jelen pillanatban nézzük meg a két fő különbséget, melyeket a jól értesült szakemberek is használnak annak érdekében, hogy megállapítsák, hogy egy program vajon törvényes MLM lehetőség-e. Először is a marketingterv felépítésére kell fordítanunk figyelmünket, és ezen belül is arra, hogy vajon azért jutalmazza-e a résztvevőket, mert hoztak másokat is a programba, vagy a termék, illetve a szolgáltatás értékesítéséért. Ha a marketingterv szerint a résztvevők toborzásáért fizetnek jutalékot, akkor piramisrendszerről van szó. Ha azonban a bónuszok kifizetése valamilyen termék/szolgáltatás mértékétől függ akkor itt átment a cég az elsc tesztkérdésen. A második dolog, amit megvizsgálnak, az a program tényleges működése. Függetlenül attól, hogyan történnek a kifizetések, a szabályozók azt is ellenőrzik, hogy milyen tevékenységet folytatnak a hálózatépítők. Ha a hangsúly inkább a toborzáson van, mint a termék vagy a szolgáltatás értékesítésén még mindig lehet piramisnak nevezni. És itt jön képbe az ügyfelek kiszolgálása, amely elhomályosította az egész dolgot és összezavart néhány szabályozót. Régen lógókkal ellátott autókban kellett furikáznod és termékeket kivinned minden vásárlódhoz, vagy boltosat játszottál", vagyis felhalmoztál egy csomó terméket a lakásodon, hogy a vevők bármikor betoppanhassanak. Erre ma már nincs szükség.
13 A cégek előnyös vásárlói programokat dolgoztak ki, hogy a független hálózatépítőknek ne kelljen többé termékfelhalmozással, forgalmi adóval és más tevékenységekkel foglalkozniuk. Egyszerűen beregisztrálnak egy vásárlót a rendszerbe, és már meg is kapják a jutalékukat. És sok olyan vásárló, aki felfogja, hogy miről is szól ez az egész, beregisztrál, hogy nagykeráron vehesse meg a szükséges termékeket. így több időd jut a toborzásra, és kevesebbet kell szánnod vevőgondozásra. Néhány szabályozó viszont nem tudta felfogni ezt az új valóságot. Az Államokban, csak néhány tapasztalt államban van olyan rendelet, amely kifejezetten meghatározza és szabályozza a Multi Level Marketinget. Bár a legtöbb államban van piramisellenes törvény, nincs egy átfogó törvény nemzeti szinten, ahogy sok más országban sincs. Az Államokban a szövetségi rendeletek elsősorban a közigazgatási és törvényszéki döntéseken alapszanak, amelyek privát úton, illetve az FTC (Federal Trade Commission Szövetségi Kereskedelmi Bizottság) által benyújtott keresetek eredményei. Ha ezeket a döntéseket összeveted az állami törvényhozók által alkotott definíciókkal, az képet ad arról, hogy milyen jegyek jellemzik a törvényes Multi Level Marketing programot. Piramisellenes szempontból a legfontosabb kérdés, amit az állami szabályzat feltehet, hogy a résztvevők esetlegesen kaphatnak-e pénzt toborzásért. Ezért van, hogy a pilótajátékok és más levelező láncok illegálisak. így a piramisok, a véget nem érő láncrendszerek és lánclevelek illegálisnak minősülnek. Szövetségi szempontból a meghatározás egy árnyalatnyit különbözik. Míg Kanada elfogadta a piramisellenes törvényt, addig a legtöbb ország nem. Ez azonban folyamatosan változik. Sok európai, ázsiai és más országok világszerte a piramisrendszerek áldozatául estek, és ennek eredményeképpen egyre többen alkalmazzák a törvényt. Az Államokban, ahonnan a Network Marketing elindult, még mindig nincs egy olyan piramis-ellenes törvény, amit a Kongresszus elfogadott volna. A legtöbb Network Marketing cég a szövetségi bíróság esetjogi döntéseire alapozva dolgozta ki a programját, vagy még gyakrabban az FTC döntése alapján. Leggyakrabban az FTC 1975-ös döntésére hivatkoznak a Koscot Inter- planetary Inc. 1 ügyében, hogy meghatározzák a piramisrendszert. Ebben a döntéshozatalban az FTC a következőképpen definiálta a kereskedelmi láncolatot: a résztvevők pénzt fizetnek a cégnek, melynek fejében az alábbiakat kapják: (1) jogot, hogy étékesítsék a terméket; (2) jogot arra, hogy a termék eladásától függetlenül juttatásokat kapjanak más résztvevők toborzásáért." A kulcs a következő mondat: a termék eladásától függetlenül juttatásokat kapjanak más résztvevők toborzásáért". Ez azt jelenti, hogy a résztvevők nem csak személyes vagy az alsóvonalukon keresztül történő eladásból jutnak pénzjutalomhoz. Ha pénzt kapnak azért, hogy új emberekkel íratják alá a belépési nyilatkozatot, vagy segédanyagokat adnak el, az ilyen tevékenységet aligha lehet legálisnak nevezni. Ha egy cég szó szerint értelmezi a törvényt, és ennek eleget is tesz, még nem garancia arra, hogy minden jogi kihívást legyőz. Mert minden államnak és
14 tartománynak megvan a maga törvényhozása, és ami az egyikben törvényes lehet, a másikban akár piramisnak is számíthat. Sőt mi több, a bírók akár értelmezhetik a törvényt rosszul, eltérve a szó szerinti értelmezéstől. Sok alulfizetett állami szabályozó nem elég művelt ezen a téren, és nincsen tisztában a megfelelő esetjoggal. Valójában nagyon úgy tűnik, hogy sok esetben a szabályozók, és néhány esetben a bírók sem olvasták az Alkotmányt. Tökéletes példa erre a Capone kontra Nu Skin esete. Először a háttértörténet... A Nu Skin kanadai disztribútorai csoportosan feljelentést kezdeményeztek. A cég gyorsított eljárásban kérte a bíróság ítéletét. (Ebben az esetben az Utah-állambeli körzeti bíróságtól) ben a bíróság végső döntésében megállapította, hogy Nu Skin hálózatépítőnek lenni egyet jelent a cég részvénytulajdonosi jogával. Természetesen a Nu Skin fenntartotta álláspontját, miszerint ez nevetséges, hiszen egy 60 dolláros csomagról mint befektetésről van szó. Ennek ellenére a bíróság Ms. Capone-val értett egyet, mert hogy megérje részt venni a Nu Skin programjában, minden hónapban kötelezően terméket kell vásárolni, és ezáltal elérni a meghatározott személyes forgalmat". A bíróság ezt azzal igazolta, hogy... a Nu Skin kanadai marketingtervének egyik jellemzője, hogy minden egyes hálózatépítő 100 pontnak megfelelő' terméket köteles vásárolni (körülbelül 100 amerikai dollár) azért, hogy megkapja a jutalékát. Az igazgatói szinten lévő hálózatépítőknek pedig 3000 dollár értéknek megfelelő vásárlást kell produkálniuk a csapatukkal minden hónapban, hogy jogosultak legyenek a járulékra. Sőt mi több, létezik olyan bizonyíték, ami azt feltételezi, hogy a jutalékokat kifizetik függetlenül attól, hogy a hálózatépítők ténylegesen értékesítik-e a terméket, amit felvásároltak". Két probléma van ezzel a nyakatekert logikával. Először is a tény, hogy nem szükséges, hogy a hálózatépítők felvásárolják a termékeket, inkább mennyiséget kell generálniuk. Teljes mértékben nem ésszerűtlen azt elvárnia a Nu Skinnek vagy bármilyen más cégnek a hálózatépítőktől, hogy bizonyos mennyiségű személyes forgalmat csináljanak annak érdekében, hogy jutalékban részesüljenek. Ebben az esetben ez 100 dollár volt. És a hálózatépítők nem kell hogy maguk vásárolják meg a termékeket. Bizonyára megvehetik a barátaik, családtagjaik vagy más vásárlók részére, amit természetesen sokan meg is tesznek. A második probléma a bíróság javaslata, miszerint a jutalékok, visszatérítések és bónuszok csak olyan termékek után fizethetők, amelyeket a hálózatépítő eladásra vásárolt fel, nem pedig személyes használatra. Ennek semmilyenjogi alapja nincs egyszerűen tipikus esete az olyan ügynek, amikor a tudatlan jogászok megpróbálnak új törvényt hozni. Sőt mi több, a bíróság fenntartotta azt az állítását, miszerint a Nu Skin egy befektetési alap, mert a hálózatépítők nagy pénzeket tudtak leakasztani azzal, hogy értékesítői hálózatot hoznak létre, és ezáltal anyagilag függetlenné válnak". Ezenkívül a bíróság véleménye szerint a jövedelem, melyet mások toborzása vonz maga után, arra készteti a résztvevőket, hogy az üzlet toborzó részére fordítsák
15 figyelmüket, hátat fordítva ezáltal az értékesítésnek, így le- csökkentve annak a lehetőségét, hogy bármilyen értékesítés egyáltalán végbemenjen". Egyszerűbben kifejezve, a bíróság úgy találta, hogy minden olyan program, amely többet fizet a hálózatépítőnek a csapat forgalma, mint a saját eladásai után, kimeríti a befektetés fogalmát így kötvénynek számít. Persze ez így nevetséges. Ha ezt a gondolatmenetet követnénk, akkor az a vállalkozó szellemű tini, aki felbérelt 3-4 kölyköt, hogy a szomszédok háza előtt havat lapátoljanak télen, szintén befektetési alapot működtetne. Nem akarom ragozni azt, ami amúgy is érthető a bíróság néha elfelejti! hogy nem meghozniuk, hanem tolmácsolniuk kell a törvényeket. Nemcsak, hogy törvényeket hoznak, de azok még helytelenek is. Különálló szövetségi bírók gyorsabban hoznak törvényt, mint bármilyen törvényhozó szerv. Számos döntés, mint amilyen ez is, egyértelműen megmutatja, hogy a bíróság nincs tisztában az MLM-et illető esetjogokkal és talán még magával az Alkotmánnyal sem. Más országokban is hasonló a helyzet. Míg ez a Nu Skin ügy egyértelműen az állami döntéshozatal egy eltúlzott esete, addig a legtöbb szabályozó őszinte, keményen dolgozó ember, aki egyszerűen meg akarja védeni a nyilvánosságot a gátlástalan rendszerektől. A szabályozók általában a tartalomra fókuszálnak, nem a felépítésre. Még akkor is, ha a cég a megfelelő üzleti kifejezéseket használja a marketinganyagaiban de nem követik azokat az irányelveket, amik a nyilvánosságot védik, úgy fognak eljárni vele, mint egy ugyanolyan céggel, amelyik még csak be sem biztosította magát. Mindent egybevetve, sok a pontatlanság a helyi és a szövetségi törvények között az Államokban, és más országokban is. Végül is három olyan fő dolog van, amit a szabályozók néznek, amikor megpróbálják eldönteni egy programról, hogy piramis-e vagy törvényes Network Marketing üzlet. És amíg ezek a kritériumok nincsenek kőbe vésve, általánosságban használják, mert amíg egy cég eleget tesz ennek a három kritériumnak, addig a nyilvánosság védve van a piramisjátékok okozta veszélyektől. Nézzük meg ezeket a kritériumokat: 1) Megfelelő mennyiségű termék vagy szolgáltatás értékesítése a végfelhasználóknak A lényeg itt abban rejlik, hogy a termék eléri a végfelhasználót. Ha valaki arra, kér, hogy vegyél meg dollár értékben vízszűrőket, elég egyértelmű, hogy ennek a mennyiségnek nem te leszel a felhasználója. Téged arra vettek rá, hogy a terméket felhalmozd, és ez nem törvényes program. De ha a termék egyenesen a végfelhasználóhoz kerül, még akkor is, ha az illető maga is hálózatépítő, ez teljesen megfelel a törvény követelményeinek és szellemiségének. Ne hagyd, hogy megtévesszen az az egy vagy két téves állítás, miszerint, ha a hálózatépítő maga használja a terméket, ő nem számít végfelhasználónak. Mint már korábban említettem, sok eszes termékfelhasználó regisztrál csak azért, hogy közvetlenül tudjon rendelni, és nagyker áron jusson hozzá
16 a termékekhez. Vagy hálózatépítőként kezdik, majd rájönnek, hogy ez nem nekik való, de a terméket továbbra is nagyker áron szerzik be. 2) Jutalékot kizárólag termékforgalom után fizet ki a cég, nem pedig fejvadász díjként A bevételed olyan bónusz vagy jutalék kell hogy legyen, ami a csapatodban eladott termék mértékétől függ. Ha azért fizetnek neked, mert regisztráltál valakit vagy tréninganyagot adtál el, nagy valószínűséggel piramisrendszerben vagy. Tökéletes példája ennek a legyél utazási ügynök" típusú üzlet, ami mostanában nagyon menő. Ezek az ál utazási ügynökök komoly jogi problémákkal néznek szembe, és sok negatív hírverésnek vannak kitéve. A sértődött felet játsszák, mintha a vád méltatlan lenne. De ha megnézed a jelenlegi éves kimutatásukat, jól láthatod, hogy az eladásaik többsége és a bónuszok többsége, amit a disztribútoraiknak kifizettek abból áll, hogy marketing weboldalakat adnak el a saját hálózatépítőiknek, nem pedig magukat az utakat. Ilyen és hasonló üzérkedések ássák alá a szakmánkat, és ezek jelentik a legnagyobb kihívást nekünk, a legális Network Marketing hálózatépítőinek. 3) Leltárkészlet felhalmozásával kapcsolatos követelmények A legtöbb MLM-törvénnyel rendelkező állam kötelezi a cégeket arra, hogy visszavásárolják a hálózatépítőik leltárkészletét. Ugyancsak követelmény, hogy ez a szabály fel legyen tüntetve a hálózatépítők szerződésében. A legtöbb esetben ez a termék-visszavásárlás csak akkor lehetséges, ha a hálózatépítő megszünteti a céggel való kapcsolatát. Más államokban a cég köteles minden visszaküldött árut visszavásárolni egyszerűen azért, mert a disztribútor nem tudta a vásárlástól számított 90 napon belül eladni. (Mindkét esetben vannak jellemzők. Általában a visszafizetett ár az eredeti ár 90 százaléka, a terméknek újra eladható állapotban kell lennie, és a jutalékot, amit a megvásárolt termékek után fizettek ki, le lehet vonni az árból.) Azok a cégek, amelyek tartják magukat a három kritériumhoz, teljesen törvényesen járnak el. Egy másik terület, amit meg kell említenünk, az úgynevezett ajándék" klubok. Azzal magyarázzák az egészet, hogy nincs szükségük termékre, mert a program résztvevői önkéntesen adnak ajándékpénzt" a felsővonaluknak. Ezek pont ugyanolyanok, mint a lánclevelek, és kesztyűs kézzel kell bánnunk velük. És hányszor próbálták már visszahozni a mindenféle árengedményes klubokat, amelyek olyan termékekkel vagy szolgáltatásokkal üzérkedtek, melyeknek az értéke megkérdőjelezhető volt? Ezeket a módszereket újra és újra kipróbálták, és soha nem működtek. A piac nem támogatja, a szabályozók pedig becsukatják őket, mert az árengedmény, amit ajánlanak, nem ér többet, mint azok a lehetőségek, amik amúgy is rendelkezésére állnak bárkinek, vagy olyan szervezetek tagjainak, mint például az AAA (American Automo-
17 bile Association amerikai autóklub) vagy az AARP (American Association of Retired Persons amerikai nyugdíjasok klubja). A terméknek vagy szolgáltatásnak törvényesnek kell lennie, és olyannak, amit az emberek megvennének bárhol kiskereskedelmi áron. (Ha senki sem venné a terméket vagy szolgáltatást a bónuszkifizetések nélkül, akkor nagy valószínűséggel piramisrendszerrel van dolgunk.) Ha arra számítasz, hogy az üzleti lehetőség annyira csábító lesz a jelölted részére, hogy nem veszi észre, hogy többet fizet a termékedért, akkor el kell, hogy keserítselek. Egy erős kereskedelmi bázis, ami elégedett vásárlókból áll (akik nem hálózatépítők), az erős cég egyik legjobb ismérve. A másik, amitől jó, ha távol tartod magad az úgynevezett Vásárlói Klub. Ezek a programok általában azt hirdetik, hogy nem kell eladnod", és mindenkit arra ösztönöznek, hogy nagykereskedelmi mennyiségben vásároljon. A kormányok általában nagyon borúsan vélekednek az ilyen zárt marketingrendszerekről, és piramisnak titulálják őket. Hogy miért? Elindíthatsz egy nagykereskedelmi központot, csakúgy, mint Sam Wal- ton, és az teljesen legális lesz. De ha veszel egy nagykereskedelmet és hozzácsapsz egy Multi Level jutalékrendszert, máris illegális lett a dolog egyszerűen azért, mert a kiskereskedelmi vonal nincs ott. így csak egy nagykereskedőkből álló zárt rendszert kapunk, ezért ez teljesen illegális. Mivel mindenki tagja a rendszernek, nincs kinek eladni. Ha a vásárláson kívül semmi mást nem kellene tenni ahhoz, hogy pénzt keressünk, akkor mindannyian ezt csinálnánk. De ez nem ilyen egyszerű. Viszont nem is atomfizika... Nem olyan nagy kunszt észrevenni, mi a helyes és mi nem az. Végül is ki kell szedned a marketingtervet az egyenletből. Ha a termék vagy a szolgáltatás egyenlő, vagy akár nagyobb, mint az értéke, akkor van, mivel dolgozz. De ha a bónuszrendszer hiányában nem vennéd meg ezt a terméket ezen az áron, szállj ki a programból. Nincs az a marketingterv vagy lendület, ami fenn tud tartani huzamosabb ideig egy olyan céget, aminek a termékei túl drágák, vagy kifogásolható minőségűek. Ez nem azt jelenti, hogy a terméked olcsóbb kell hogy legyen, mint máshol, egyszerűen csak azt, hogy elég elfogadható legyen az ár ahhoz, hogy az emberek meg akarják venni. Ez nem jelenti azt, hogy a hálózatépítőid nem lesznek jobb vásárlók, mint a nem hálózatépítő vásárlóid. Jobbak lesznek. Látni fogod, hogy a hálózatépítők több terméket vásárolnak, mert megértették azt, hogy minden egyes alkalommal, amikor egy X márkájú terméket vesznek meg, a saját zsebükből vesznek ki pénzt. így mindig meggyőződnek arról, hogy elegendő termékük van, és sosem fogynak ki belőle. Azt is fogod tapasztalni, hogy sokkal liberálisabbak a termékfogyasztással kapcsolatban, mert többet tudnak róla. Könnyen tudnak terméket rendelni, és értékelik, hogy mennyit meg tudnak spórolni azzal, ha nagyker áron vásárolnak. Van itt egy másik fontos tényező... Alkalmazás. Főleg, ha olyan céggel dolgozol, amely olyan termékeket tartalmaz, mint bőrápoló szerek, táplálék-kiegészítők 27 vagy súly szabályozó szerek. Mivel a
18 hálózatépítőknek anyagi érdekük, hogy a termék működjön, sokkal inkább követni fogják a használati utasításokat, és nagyobb eséllyel változtatnak valamit az életükben, ami jobb eredményt hozhat. így a hálózatépítők sokkal jobb felhasználók, többet vásárolnak és lojálisabbak. A jogi dolgok... Mivel nem vagyok ügyvéd, semmi sem számít jogi tanácsnak, amit leírtam. Kérlek, fordulj ügyvédhez sajátos jogi kérdésekkel. Amire itt kísérletet tettem, az az, hogy megpróbáltam egy laikus szemszögéből leírni a különbséget a törvényes MLM-üzletek és az illegális piramisrendszerek között. Ez az információ elegendő egy átlagos hálózatépítőnek. Cégvezetőknek, vagy akik részletesebb információt keresnek, azt ajánlom, hogy mindenképp keressenek fel egy jogi irodát, amely erre a témára szakosodott. Ajánlani tudom a Grimes & Reese céget, amely széles körben dolgozik MLM-cégekkel. Rendkívül segítőkészek voltak velem, miközben írtam ezt a könyvet. Megtalálod őket a következő oldalon: http ://w ww.mlmlaw.com Válaszd ki a céget... Most, hogy már van egy alapelképzelésed arról, hogy is néz ki egy törvényes MLM-cég, hogy választod ki a neked leginkább megfelelőt? Ez az egyik legfontosabb döntés, melyet meghozol hálózatépítő karriered során. Sajnos a legtöbb ember kevesebb időt tölt azzal, hogy kiválassza a megfelelő céget, mint amennyi időt egy hűtőszekrény vásárlására szán. Valójában a legtöbben hagyják, hogy a cég válassza ki őket. Kétféle elmélet létezik erről. Az egyik az, amikor valaki olyan mutatja be neked a lehetőséget, akit is- 28
19 mersz, és akiben bízol, és az illető szeretne veled együtt dolgozni, ez elég nagy húzóerő. Nincs szükséged arra, hogy minden egyes Network Marketing céget megnézz, és összehasonlítsd a részleteket. Két évet töltenél el kutatással, és addigra kezdenéd el az üzletet, amikor már egy elég komoly jövedelemmel kellene rendelkezned. Másfelől a cég, amelyhez csatlakozol, hatalmas szerepet játszik a sikerre való esélyeidet illetően. Sok szorgalomra lesz szükséged, hogy kiválaszd a megfelelőt. Engedd meg, hogy először is feltegyek két kérdést. Ez nagyban megkönnyíti majd a dolgod. Ha nem tudsz mindkét kérdésre igennel válaszolni, akkor azonnal le is húzhatod a céget a listádról. 1. Ha nem lennél az üzletben, akkor is megvennéd ezt a terméket vagy szolgáltatást? Légy őszinte magadhoz. Ha a válaszod nem, keress másik céget. Ha a cég, amellyel dolgozol, nem olyan terméket forgalmaz, amiben hiszel, és amit te magad is használnál, eléggé kicsi az esélye, hogy sikeres leszel velük. A Network Marketinget a benne lévő emberek lelkesedése és személyes tapasztalata viszi előre. Két kérdés, amit a jelölted az elsők között fel fog neked tenni, hogy jók-e a termékek, és hogy te magad használod-e őket. Ha nem tudod lelkesen azt mondani mindkét kérdésre, hogy igen", nem sok esélyed van, hogy regisztrál. 2. Megvennéd-e ezt a terméket vagy szolgáltatást ezen az áron? Ha te sem fizetnél ezért a termékért máshol ennyit, akkor nem valószínű, hogy más fog. Ne hidd, hogy az emberek többet fognak fizetni valamiért csak azért, mert bonuszt kapnak érte. Többször bebizonyosodott, hogy nem így van. A sikered az MLM-ben attól függ, hogy meg tudod-e vetetni a terméket a felhasználóval, aki ténylegesen használja azt, és gyakran rendel. Azok az emberek, akik csak azért vásárolnak, hogy megkapják a bonuszt, terméket halmoznak fel, és végül nem fognak többet rendelni, mert a garázsuk már tele lesz, a kreditkártyájuk pedig mínuszban. Az embereknek akarniuk kell kifizetni azt az árat a termékedéit. Ez persze nem jelenti azt, hogy a cégednek olcsóbb termékeket kellene ajánlani, mint másoknak. Sokkal inkább azt, hogy a terméknek olyan ára legyen, amit a vásárlóid, és te is, hajlandók vagytok kifizetni érte. Valójában sok Network Marketing cég kínál olyan terméket, ami többe kerül, mint a hasonló termék máshol. De a jobb minőségnek, a hatékonyságnak vagy a koncentrációnak köszönhetően, értékesebb lehet a vásárló számára. A hálózatépítők sok olyan terméket vezettek be a köztudatba, ami soha nem állta volna meg a helyét a hétköznapi értékesítési rendszerekben mint például a kelát, az enzimek, az antioxidáns italok és gélek és más olyan termékek, amelyek szájhagyomány útján terjednek a legjobban, és éppen ez az, amit a Network Marketing csinál. Ezek a termékek emberek millióinak segítettek, s még életeket is hosszabbítottak vagy mentettek meg. Az olyan cégek, mint az Amway, a Shaklee vagy a Melaleuca olyan termékeket promotáltak, amelyek koncentrátumok 29 voltak, újrahasznosított csomagolásokban
20 forgalmazták őket, és tették ezt jóval azelőtt, hogy ezek az ötletek eljutottak volna a nagyközönséghez. Ugyancsak a Network Marketing vezette a piacot a csak természetes összetevőkből álló termékekkel, még mielőtt ez annyira divatossá vált volna. A Network Marketing másik kézzel fogható előnye a személyre szabott szolgáltatás és figyelem, ami a vásárlónak kijár. Az emberek hajlandók egy kicsivel többet fizetni ezért a személyes szolgáltatásért és kényelemért cserébe. Szóval ne aggódj, hogy neked van-e a legolcsóbb terméked a piacon, csak az érdekeljen, hogy megéri-e az árát. Nézzünk meg még egy pár dolgot a termékkel kapcsolatban, amit jó, ha figyelembe veszel, amikor kielemzed a cégeket. A termék egyedülálló és kivételes? A legjobb persze az, ha olyan a termék, ami csakis a te cégednél kapható, így a vásárlók kizárólag tőletek kaphatják meg. Ha ugyanaz a termék fellelhető a boltokban vagy az Interneten, nagy valószínűséggel több kihívással fogsz szembe nézni, hacsak nem látványosan alacsonyabb áron adjátok. Ezek a termékek elhasználódnak? Ezen a téren elfogult vagyok, de úgy hiszem, hogy az olyan termékek, amik fogyócikkek, mint például a vitaminok, bőrápoló szerek és tisztálkodó szerek jobban működnek hosszú távon, mint az olyanok, amik nem fogynak el, mint a víztisztítók, levegőszűrők vagy ékszerek. Tudom, hogy ez a biznisz tele van táplálék-kiegészítő, háztartási termékeket vagy tisztálkodási szereket értékesítő cégekkel, de ennek oka van: működik. 30

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság